ועדת הכספים, כנסת 20, פרוטוקול מספר 269, 2016-02-09 13:15

משה גפני: רבותי, אני ממשיך את ישיבת ועדת הכספים.

משה גפני: אני עובר לסעיף האחרון בסדר היום.

משה גפני: רבותי, ביקש חבר הכנסת מיקי לוי במסגרת יום ההצדעה למשטרת ישראל לקיים דיון בוועדת הכספים על תקציבים עקיפים למשטרת ישראל לקידום תהליכי התייעלות בארגון.

משה גפני: אני מתנצל על התארכות הדיונים הקודמים.

משה גפני: אבל אנחנו נקיים את הדיון וננסה למצות אותו בעניין הזה.

משה גפני: נפתח בנושא התקציבים, בבקשה.

<ודים גודון: ודים גודון, ראש מחלקת משאבים במשטרת ישראל.

<ודים גודון: אנחנו נדבר על שני דברים.

<ודים גודון: נדבר קצת על איך נראה תקציב משטרת ישראל.

משה גפני: אגב, פעם ראשונה אני רואה שמאגף התקציבים עוברים למשטרה.

<קריאות: כי זה פעם ראשונה.

<קריאות: יש עוד אחד בכבאות.

משה גפני: לא, על-פי רוב מאגף התקציבים עוברים לכי"ל.

משה גפני: אבל לא חשוב.

<ודים גודון: למה?

<ודים גודון: רותם עבר למשרד הביטחון הפנים.

משה גפני: בטח, בטח.

משה גפני: אבל זה בתוך המערכת.

<ודים גודון: אני רואה בזה שליחות.

<ודים גודון: נציג את תקציב המשטרה קצת ונדבר טיפה על תהליכי ההתייעלות.

<ודים גודון: נדבר גם על הנושא של ראיה עסקית, ראיה שמשטרת ישראל החלה בתהליכים של להסתכל גם על כסף של משלם המסים.

<ודים גודון: הדברים האלה גם חשובים לנו ואנחנו רואים בזה ערך חשוב.

<ודים גודון: תקציב משטרת ישראל בתוך תקציב המשרד לביטחון הפנים – אנחנו מהווים סדר גודל של 70% מתוך תקציב המשרד.

<ודים גודון: קצת יותר מ-10.5 מיליארד שקל - 10.700.

<ודים גודון: בתוך המשרד יש לנו עוד שב"ס שזה 3.2 מיליארד שקל.

<ודים גודון: יש לנו כב"ה שנכנסה לתקציב המשרד לפני שנתיים בעקבות החקיקה.

<ודים גודון: יש רשות להגנה על עדים והתקציב של המשרד לביטחון הפנים עצמו.

<ודים גודון: עכשיו קצת נדבר על תקציב המשטרה.

<ודים גודון: כמו שאמרנו, תקציב המשטרה זה 10 מיליארד שקל, 700 מיליון שקלים, כמעט 800.

<ודים גודון: ברובו זה תקציב מאוד קשיח.

<ודים גודון: מורכב מתקציבי שכר וגמלאות שמהווים כ-80% מסך תקציב המשטרה.

<ודים גודון: 2.2 מיליארד שקל זה תקציב הקניות שזה נשמע שאפשר ללכת ולקנות כל מיני דברים.

<ודים גודון: אבל בפועל מדובר על אחזקות, על תחזוקות, על תקציבים מאוד קשיחים שזה דלק, ארנונה, שכירות וכו'.

<ודים גודון: אין שם הרבה מאוד משחקים.

<ודים גודון: חלק מאוד קטן מתקציב המשטרה זה תקציב הפיתוח.

<ודים גודון: הוא כ-2%.

<ודים גודון: זה לא בדיוק לפי מיונים כלכליים, זה לפי הוצאה בפועל, ומדובר קצת פחות מ-200 מיליון שקל.

משה גפני: לכן הציעו להעביר את הגמלאות לסעיף מיוחד בתקציב המדינה?

משה גפני: אני רואה שזה לוקח פה רבע מהתקציב.

<אמיר אדרי: אמיר אדרי, אגף התקציבים, משרד האוצר.

<אמיר אדרי: אנחנו עושים את זה בכוונה.

<אמיר אדרי: בניגוד לגמלאות הרגילות במשרדי הממשלה שלעובדים וגם לארגון אין שליטה על גובה הגמלה, אין שום השפעה, לגופי הביטחון שזה צבא, משטרה ושב"ס יש השפעה מסוימת.

משה גפני: אני שאלתי על המשטרה בכדי לקבל תשובה על הצבא.

<אמיר אדרי: יש השפעה מסוימת על תקציב הגמלאות.

<אמיר אדרי: לכן, אנחנו חושבים שזה יהיה נכון ש- - -

משה גפני: מה ההשפעה?

משה גפני: למה זה שונה מהמשרד להגנת הסביבה?

<אמיר אדרי: קודם כל, המפכ"ל יכול לקבוע תוספת אחוזית לפנסיה.

<אמיר אדרי: על-פי חוק הוא יכול להוסיף עד 6% בפנסיה גם בצבא, גם במשטרה וגם בשב"ס.

משה גפני: ובשירות המדינה הרגיל?

<אמיר אדרי: אין, אין דבר כזה.

<אמיר אדרי: כל עובד, מי שנמצא בפנסיה תקציבית מקבל 2% על כל שנת עבודה, ולא יותר מ-70%.

<אמיר אדרי: כלומר, על כל שנה שהוא עבד הוא מקבל 2%, וברגע שהוא מגיע לשנה ה-35 הוא מוגבל.

<אמיר אדרי: הוא מקבל 70% מהמשכורת האחרונה שלו לטובת הפנסיה שלו.

<אמיר אדרי: במשטרה למפכ"ל וגם לרמטכ"ל וגם לנציב שב"ס יש יכולת להגדיל לגופי הביטחון.

משה גפני: בלי אישור שלכם?

<אמיר אדרי: בלי אישור שלנו.

<אמיר אדרי: כבר שנים נלחמים ב- - -

משה גפני: המפכ"ל יכול לקחת גמלה של שוטר ולהעלות את זה ב-2%, 4%?

<אמיר אדרי: כן, ב-6 גם.

<ודים גודון: המפכ"ל למשטרה הוא כמו נציב שירות המדינה לחוק שירות המדינה גמלאות.

<ודים גודון: גם נציב שירות המדינה יכול לעשות הגדלות אחוזיות וזה בסמכות נש"מ.

<ודים גודון: במשטרה זה סמכות מפכ"ל, ובצבא זה סמכות רמטכ"ל.

<אמיר אדרי: מעבר לזה, יש להם עוד היבטים שהם משפיעים על הגמלה.

<אמיר אדרי: גם המשטרה יכולה לקבוע.

<אמיר אדרי: אנחנו נותנים תקן למשרד רגיל.

<אמיר אדרי: הוא קובע מה דרגת התקן על-ידי הנציבות.

<אמיר אדרי: נציבות המדינה מגדירה מה השכר של העובד.

<אמיר אדרי: במקרה של המשטרה, שם המשטרה יחד עם המשרד קובעים את התקן ואיזה דרגה הוא.

<אמיר אדרי: לכן, יש להם השפעה על השכר.

משה גפני: זה כמו יושב-ראש הכנסת עם עובדי הכנסת?

משה גפני: אתם יודעים מה זה יושב-ראש הכנסת?

משה גפני: הוא נקרא נציב שירות המדינה פה.

<ודים גודון: בדיוק, זה כן.

<ודים גודון: נציב שירות המדינה הוא אחראי על 60,000 עובדי מדינה והוא קובע להם גם מתחי דרגות, דרגות שכר וכו'.

<ודים גודון: זה אחריות נציבות שירות המדינה.

<ודים גודון: אחריות נציבות שירות מדינה לא חלה על משטרה, שב"ס, גופים ביטחוניים וצה"ל.

<ודים גודון: מפכ"ל, לצורך העניין, הוא נציב שירות המדינה של המשטרה והוא קובע מה שקובע נש"מ.

משה גפני: כן, את זה הבנתי.

משה גפני: יש לי השגה לגבי העניין הזה וכנראה יתקיים על זה דיון.

משה גפני: המשטרה פחות מטרידה בעניין הזה, מה שמטריד בעניין הזה זה הצבא.

משה גפני: תקציב הביטחון הפך להיות פה נושא שהיא סוגיה מרכזית, וחלק גדול מזה זה הגמלאות.

<ודים גודון: היום גם כשכל הדברים בגמלאות הם מאוד קשיחים, הם עברו לחוק, כמעט ואין.

<ודים גודון: ידידי אמיר מדבר על הגמישות, כמעט ולא קיימת גמישות.

משה גפני: אז למה זה צריך להיות בתקציב המשטרה?

<אמיר אדרי: אני מסביר שקיימת גמישות מסוימת גם באמצעות תוספות אחוזיות וגם באמצעות קביעת דרגה - נושא השכר, וזה מתרגם לגמלה.

משה גפני: יכול להיות שנקיים על זה דיון ונזמין גם אתכם.

משה גפני: זה נושא.

משה גפני: הנושא של הגמלאות הוא נושא גם בצבא וגם במשטרה.

משה גפני: אבל, בעיקר בצבא.

<אמיר אדרי: אין בעיה.

<אמיר אדרי: זה נושא מעניין עם הרבה פוטנציאל.

משה גפני: כן, זה גם משנה.

משה גפני: אתה שומע ברחוב שתקציב הביטחון גדל ב-7 מיליארד שקל פתאום, ומתברר שחלק מהכסף זה גמלאות.

<אמיר אדרי: רק במשפט, אני לא רוצה להרחיב על זה.

<אמיר אדרי: זה נכון שזה יישב בגופים.

<אמיר אדרי: זה נכון שתקציב הגמלאות יחנה בתוך תקציב גופי הביטחון.

<אמיר אדרי: זה נכון כדי שהם יפנימו את העלות.

<אמיר אדרי: אם היינו מנתקים את זה הם לא היו רואים את המחיר.

משה גפני: משרד הביטחון חולק עליך.

<ודים גודון: אנחנו גם חולקים.

<ודים גודון: לא באנו לפה להתווכח, אבל כעיקרון אנחנו גם חולקים.

משה גפני: פה זה המקום היחיד שאתם צריכים להתווכח.

<ודים גודון: אדוני היושב-ראש, אם אנחנו כבר מדברים על זה אז אנחנו אומרים שכמעט ואין לנו השפעה.

<ודים גודון: הכול בחוק.

משה גפני: אתם חולקים על האוצר.

<ודים גודון: כן, למרות שהדיון הזה לא כל כך התקיים.

משה גפני: אחרי זה אפייס ביניכם, אבל קודם כל תגיד לי את העובדות.

משה גפני: אתם חולקים על זה, אתם אומרים שהגמלאות לא צריכות לחנות אצלכם.

<ודים גודון: אנחנו לא קיימנו דיון על זה מול האוצר.

משה גפני: לא חשוב.

<ודים גודון: לצורך העניין, דיון נכון לעכשיו, אז כן.

משה גפני: מצאתי, חשבתי שיהיה משעמם.

משה גפני: אני אומר לכם את עמדתי.

משה גפני: היתה לי הרבה ביקורת גם כשניהלתי את הוועדה המשותפת של תקציב הביטחון בגלל שהיה צריך לסיים את זה מהר.

משה גפני: אני העברתי פה הרבה כסף מעבר לנושא של התקציב.

משה גפני: אישרנו את תקציב המדינה ושבועיים אחרי זה אני מעביר פה עוד כמה מיליארדים והיתה על זה ביקורת ציבורית.

משה גפני: מתברר תוך כדי הדיונים, מה שידעתי קודם, שכשאנחנו מדברים על תקציב הביטחון אנחנו בכלל לא מדברים על תקציב הביטחון.

משה גפני: כשאנחנו מדברים על תקציב הביטחון אנחנו מדברים על שכר - -

<קריאה: אגף שיקום.

משה גפני: כן, בוודאי.

משה גפני: ואנחנו מדברים על גמלאות שזה לכל הדעות לא קשור לתקציב הביטחון.

משה גפני: זה מדובר על ביטחון פנסיוני של עובדים שהיו בצבא, עובדים שהיו במשטרה, עובדים שהיו בשב"ס.

משה גפני: בסדר גמור, אבל זה לא חלק מהדיון בכלל.

משה גפני: כשאתם תתעקשו אז תהיה בעיה.

משה גפני: אבל אני רוצה לפתוח בדיון בעניין הזה.

משה גפני: אני רוצה לפתוח בדיון עם הצבא ועם המשטרה ועם השב"ס, האם תקציב הגמלאות צריך להיות בסעיף מיוחד בתקציב המדינה ששם יש את הגמלאות, גם של עובדי המדינה, גם של אלה שזכאים לגמלאות מתקציב המדינה, וגם כוחות הביטחון.

משה גפני: כוחות הביטחון – קרי, צבא, משטרה, שב"ס, האם זה צריך להיות בסעיף נפרד?

משה גפני: למה אני אומר את זה?

משה גפני: מה זה כבר משנה הרי זה אותו כסף?

משה גפני: מה זה משנה אם זה נמצא פה או נמצא שם?

משה גפני: אז הדיון על תקציב הביטחון או אז הדיון על תקציב המשטרה הוא באמת תקציב על הגופים האלה.

משה גפני: הגמלאות זה לא חלק מהדיון.

משה גפני: זאת עמדתי.

משה גפני: אני לא יכול לעשות את זה לבד.

משה גפני: אני צריך את שר האוצר, אני צריך את נציב שירות המדינה, אני צריך את המפכ"ל, אני צריך את הרמטכ"ל – זה ברור.

משה גפני: אבל זה מה שהיה צריך להיות אם היו פועלים בהיגיון.

<אמיר אדרי: החשש שלנו כמשרד האוצר זה שאם נלך למהלך כזה כפי שאתה מציע, גופי הביטחון השונים, לרבות, שב"כ, מוסד - כולם, בעצם לא יראו את המחיר של ההחלטות שלהם.

<אמיר אדרי: כלומר, אם נניח יש למפכ"ל יכולת להשפיע בדרך כלשהי על הגמלה, אם זה באמצעות תוספות אחוזיות שכרגע הסברתי, או באמצעות קביעת דרגות, הוא לא יראה את המחיר של ההחלטה שלו, ובכך אנחנו מתמרצים אותו לקבל החלטות מופרזות.

<אמיר אדרי: לכן, לתפיסת האוצר זה תמיד נכון לשייך את הגמלה לתוך הגוף במידה ויש לו השפעה.

משה גפני: הבנתי.

משה גפני: יש לזה פתרון, אבל אני לא רוצה להאריך בעניין.

משה גפני: יש לזה פתרון.

משה גפני: אם אנחנו אכן מעבירים את זה לסעיף נפרד אז תהיה מגבלה גם על הרמטכ"ל וגם על המפכ"ל.

משה גפני: תהיה מגבלה, הוא לא יוכל לעשות את זה לבד.

משה גפני: לדעתי, גם היום הוא לא יכול לעשות את זה לבד.

משה גפני: משרד האוצר רוצה שהגמלאות יהיו בתוך התקציבים הללו מכיוון שאז התקציב הוא גדול והדיון הוא גדול, ואני רוצה שהדיון יהיה ממוקד.

משה גפני: אתם לא רוצים שהדיון יהיה ממוקד.

משה גפני: אני גם מבין אתכם.

משה גפני: אם הייתי משרד האוצר הייתי רוצה דיון ארוך, דיון גדול.

משה גפני: אבל זה לא נכון.

משה גפני: אנחנו לא מקיימים דיון באמת על תקציב הביטחון, אנחנו לא מקיימים דיון אמיתי על תקציב המשטרה.

משה גפני: פתאום מתברר שהנה המעגל הגדול הזה, 26% ממנו הוא בכלל לא תקציב המשטרה.

<ודים גודון: בשקף הבא נראה המחשה למה שאומר היו"ר.

<אמיר אדרי: יש פתרון אפשרי למה שאתה אומר שהוא טוב לשני הצדדים.

<אמיר אדרי: אחד, פשוט נפתח סעיף נפרד כמו שאתה רוצה.

<אמיר אדרי: הוא ישקף את הגמלאות, אבל הוא לא יהיה חלק מהגמלאות הכוללות של שירות המדינה.

<אמיר אדרי: .

<ודים גודון: יש היום סעיף 12.

<אמיר אדרי: בדיוק זו הנקודה – לא סעיף 12.

<אמיר אדרי: סעיף 12 זה כל הגמלאות הכוללות, אלא סעיף ייעודי שיהיה לגופי הביטחון.

<אמיר אדרי: נראה לי שאז כל אחד משיג את מה שהוא רצה.

<אמיר אדרי: אנחנו רצינו שימשיכו לראות את המחיר ואתה רוצה שתהיה לך הפרדה.

<אמיר אדרי: תוכל לקיים את הדיון על זה, והדיון על זה בנפרד.

<ודים גודון: לא בשקף הזה, בשקף הבא נראה כמה תשובות תומכות למה שאמרת.

משה גפני: הנה חבר הכנסת ברושי.

משה גפני: בבקשה, בוא שב לידי.

איתן ברושי: בזכות המשטרה זכיתי ליד היושב-ראש.

משה גפני: עד עכשיו היה הנושא הזה שרבע מתקציב המשטרה או 26% מתקציב המשטרה זה תקציב גמלאות.

משה גפני: בכלל לא נוגע לתקציב המשטרה, כמו ביטחון.

משה גפני: אני אמרתי להם שלפי דעתי נושא הגמלאות צריך להיות נפרד, הוא לא התקציב שעליו אנחנו מדברים.

משה גפני: ודים, רוצה להראות עכשיו משהו דומה לעניין הזה.

<ודים גודון: לא, בשקף הבא.

<ודים גודון: בשקף הזה, לסבר את האוזן, אנחנו רואים את כמות התקנים במשטרת ישראל, כמות התקינה.

<ודים גודון: אנחנו מדברים על 30,000 תקנים.

<ודים גודון: זה תקנים שכוללים הכול, הכול, הכול.

<ודים גודון: זה גם סטודנטים, גם חיילי חובה, גם שח"מים, גם חיילי מג"ב, זה קבע ישיר, קבע עקיף.

<ודים גודון: כל מי שלובש מדים נמצא פה.

<ודים גודון: זה 30,222 תקנים.

<ודים גודון: אדוני היושב-ראש, השקף הזה קצת ממחיש את הדיון שהיה לפני זה.

<ודים גודון: פה אנחנו יכולים לראות את תקציב המשטרה.

<ודים גודון: בדרך כלל כשבאים למלחמה לא מציגים שקפים כאלה, אבל אנחנו פה שקופים ומציגים הכול.

<ודים גודון: תקציב המשטרה גדל.

<ודים גודון: הוא גדל עם השנים, ואנחנו באמת פה גם בזכות הממשלה גם בזכות הכנסת.

<ודים גודון: בשקף הבא נראה גם מערכים שקודמו בשנים האחרונות.

<ודים גודון: תקציב המשטרה גדל ובשלוש השנים האחרונות אנחנו יכולים לראות שהוא גדל בכ-600 מיליון שקל כל שנה.

<ודים גודון: אפשר לראות שבמעבר מ-2013 ל-2014, 400 מיליון שקל מתוך ה-600 של הגידול זה גידול בתקציב הגמלאות.

<ודים גודון: בכלל לא היתה לי שליטה על הגידול הזה.

<ודים גודון: זה הכול נבע מתיקון חוק הגמלאות, הצמדת הגמלאות, משינוי הצמדה מהצמדה לפעילים להצמדה של מדד המחירים לצרכן, וזה אצלי בטיס.

<ודים גודון: אני מציג את הגידול וכולם אמר: וואלה, תקציב המשטרה גדל בצורה משמעותית.

<ודים גודון: מתוך זה 400 מיליון שקל זה גמלאות שאין עליי שום השפעה.

<ודים גודון: אני מחויב לפי חוק לשלם את התשלום.

<אמיר אדרי: חשוב להגיד, אבל זה הטבה למשרתים.

<אמיר אדרי: זה כמו לנגדים, לצורך העניין.

<אמיר אדרי: זה הטבה לשוטרים.

<ודים גודון: לא, לא, לא.

<ודים גודון: חבל להיכנס לזה, זה לא הטבה לשוטרים.

<ודים גודון: זה לגמלאים בלבד, רק גמלאים קיבלו את זה

<אמיר אדרי: - - - הצמדה למדד, זה הטבה.

<אמיר אדרי: לולא זה הם היו נשחקים.

<ודים גודון: לא, לא.

<ודים גודון: המדד הוא יותר נמוך משכר הממוצע במשק.

<ודים גודון: הם דווקא נשחקו.

<ודים גודון: אבל זה לא הדיון.

משה גפני: ואדים צודק.

משה גפני: אתם צריכים ללמוד את הדבר הזה במשרד האוצר.

משה גפני: צריך להתמודד עם הבעיה כמו שהיא, לא להראות לנו פה גרפים כאלה עולים ולהגיד: תקציב המשטרה עלה.

משה גפני: בסדר, תקציב המשטרה עלה, לא עלה.

משה גפני: עלו הגמלאות, בסדר.

<אמיר אדרי: עלה גם בלי קשר לגמלאות.

משה גפני: בסדר, אבל עלה הרבה יותר מתון.

איתן ברושי: אדוני היושב-ראש, לא הייתי.

איתן ברושי: אבל תמיד הוויכוח הוא החלק היחסי בתקציב כי תקציב המדינה גדל יותר מחלקו של המשטרה בתקציב המדינה, ואז יש פה ירידה מסוימת.

משה גפני: הוא טוען שלא.

משה גפני: התקציב גדל בגלל הגמלאות.

איתן ברושי: אני שואל, אני שואל.

<אמיר אדרי: למיטב ידיעתי, לא.

<אמיר אדרי: הם גדלו ביותר מהגידול - - -

איתן ברושי: הייתי העוזר של ברק והנשק העיקרי במשרד הביטחון היה להראות שמשרד הביטחון לא גדל כמו גידול כולל של תקציב המדינה.

איתן ברושי: חלקו של הביטחון בתקציב הכולל הוא לא עלה, הוא ירד כי כל התקציב גדל.

<ודים גודון: תלוי איך מציגים את זה, אם מציגים את זה ריאלית, נומינלית.

<ודים גודון: אדוני היושב-ראש, אנחנו מציגים תמונת מצב.

<ודים גודון: אנחנו גם אומרים פה שבזכות הממשלה והכנסת אנחנו קידמנו את המערכים האלה.

<ודים גודון: קודמו פה הרבה מאוד מערכים ב-2015 - 2016.

<ודים גודון: זה בתקציב 2015 - 2016.

<ודים גודון: המכללה הלאומית לשוטרים בבית שמש מבחינת המשטרה זה אירוע מאוד משמעותי.

<ודים גודון: זה ייקח את הכשרות והדרכות המשטרה למקום אחר לגמרי.

<ודים גודון: זה יעשה את השוטר ליותר מקצועי ויותר מוכשר.

משה גפני: מה זה רכבת קלה תל-אביב?

<ודים גודון: הרי נת"ע עכשיו מקימה את הרכבת הקלה בתל-אביב.

<ודים גודון: זה עושה הרבה מאוד פקקים.

משה גפני: איך זה נוגע אליכם?

<ודים גודון: כל ההסדרה – אנחנו עשינו משא ומתן גם מול משרד התחבורה, גם מול נת"ע, על מספר דברים.

<ודים גודון: זה גם הסדרה של נתיבי תחבורה ציבורית.

<ודים גודון: שמנו שם תוספת כוח-אדם כדי שייתנו קנסות ודוחות וגם יפקחו על נת"צ פנוי.

<ודים גודון: זה גם הכוונת התנועה במעגלים שונים.

<ודים גודון: נניח, בהמסגר עכשיו בונים תחנה אז צריך להכווין תנועה למקומות אחרים.

<ודים גודון: יש פקקים וכל מיני דברים, וזה עולה הרבה מאוד כסף.

משה גפני: זה לא משהו, יש למשטרה פרויקטים הרבה יותר גדולים מהעניין הזה של הרכבת הקלה בתל-אביב.

משה גפני: אבל הכי חשוב זה המעורבות שלכם במגזר החרדי.

משה גפני: זה באמת דבר רציני.

משה גפני: מעורבות במגזר החרדי גם עולה כסף?

<קריאה: כן.

משה גפני: כל הכבוד לחרדים, לכל מקום הם נדחפים.

משה גפני: מה המעורבות במגזר החרדי?

משה גפני: מה מצריך כסף?

משה גפני: מה זה שונה ממעורבות במגזר החילוני?

<ודים גודון: אנחנו לא קבענו פה שום דבר.

<ודים גודון: זה בהמשך לחקיקה, זה בהמשך לכל הנושא של שח"מים וגיוסים חרדים למשטרת ישראל, אז כל הנושא של התאמות.

משה גפני: אה, במעורבות.

משה גפני: זה היה נראה שמישהו מהחרדים הולך לבית סוהר.

<ודים גודון: לא, לא.

איתן ברושי: חס וחלילה.

משה גפני: מה "חס וחלילה"?

משה גפני: הולכים, מה לעשות?

משה גפני: אבל פחות מחלקם היחסי.

איתן ברושי: אבל המפכ"ל הסביר קודם שהוא רוצה - - -

משה גפני: תגיד משפט על זה, לא הבנתי.

<ודים גודון: משטרת ישראל צריכה להתאים את עצמה לאוכלוסייה גם ברמה, גם בשירות.

משה גפני: הבנתי, לגייס שוטרים.

משה גפני: לא הבנתי בהתחלה.

<ודים גודון: כן, כן.

משה גפני: הישגים יפים – אנחנו יודעים.

<ודים גודון: יש הישגים יפים, אבל יש לפנינו גם אתגרים רבים.

<ודים גודון: נדבר עכשיו קצת על אתגרים.

<ודים גודון: בשקף הזה אנחנו מציגים שלפי - - -

משה גפני: רגע, רגע.

משה גפני: לאן רצת?

משה גפני: אה, זה לא קיים אצלנו.

איתן ברושי: ישראל במקום טוב באמצע.

איתן ברושי: אני תמיד הייתי אומר, כמו מקומנו באירוויזיון בערך.

<אוראל אברהמי: לגבי ההבדל בין הגרסאות – יש מספר שקפים שהכנו היום, ולכן העלינו את זה דרך המצגת.

משה גפני: הבנתי, בסדר - מאה אחוז.

<ודים גודון: אנחנו מציגים פה תמונת מצב.

<ודים גודון: זה בהתאם לנתונים של ה-OECD.

<ודים גודון: הממוצע של המדינות זה 2.86 שוטרים לאלף תושבים.

<ודים גודון: אני רוצה להסתייג ולהגיד שלמרות ש - - -

משה גפני: אנחנו פחות מהממוצע של ה-OECD?

<ודים גודון: טיפה פחות – 2.64, כאשר פה אנחנו לא מציגים את כל השוטרים.

<ודים גודון: מדובר רק על שוטרים ייעודים.

<ודים גודון: זה לא כולל מטות, וזה לא כולל מג"ב-ת"פ בצה"ל.

איתן ברושי: נכון לכל הארצות.

<ודים גודון: כעיקרון, זה אותה סקאלה.

<ודים גודון: אבל מאוד קשה להשוות.

משה גפני: למה זה לא פה?

משה גפני: לא הספקתם.

משה גפני: מי זה הגבוה?

<ודים גודון: הגבוה זה טורקיה, איטליה, בלגיה, סלובקיה - - -

איתן ברושי: זה בשביל להוריד את האבטלה.

איתן ברושי: אצל אבו-מאזן יש יותר שוטרים.

איתן ברושי: זה הפרנסה היחידה שיש שם.

<ודים גודון: אין פה ארצות-הברית שזה עוד יותר.

<ודים גודון: בארצות-הברית זה מגיע לכיוונים של 7 אפילו, אבל זה לא בסקאלה.

<ודים גודון: גם רוסיה - - -

איתן ברושי: שם ראש העיר אחראי על המשטרה, וכדאי לו שיהיו לו הרבה עובדי עירייה.

משה גפני: מי זה הנמוך?

<ודים גודון: הנמוך זה הונגריה, פינלנד, נורבגיה ויפן.

משה גפני: אנחנו באמצע באיזשהו מקום.

<ודים גודון: אנחנו באמצע, אבל צריך להבין שמצד אחד קשה מאוד להשוות.

<ודים גודון: מצד שני, יש לנו אתגרים אחרים לגמרי.

<ודים גודון: קודם כל, צריך להבין שאם אנחנו רוצים להגיע לאמצע זה תוספת של 10% מסד"כ.

<ודים גודון: מאוד קשה להשוות גם כי אנחנו גם אחראים על ביטחון פנים וחלק מהמדינות לא אחראיות על ביטחון פנים.

<ודים גודון: באנגליה לוקחים גם את האזרחים.

<ודים גודון: המשטרות הן שונות, מאוד קשה להשוות בין משטרות.

<ודים גודון: לכן, לשקף הזה צריך להתייחס בעירבון מוגבל.

<ודים גודון: בגלל המציאות הביטחונית הנוכחית אנחנו נאלצים להתמודד עם המציאות הזו בשתי דרכים: דרך אחת היא דרך תקציבית שיש הרבה מאוד אירועים חריגים ובלתי צפויים מראש, ועוד מעט נדבר עליהם.

<ודים גודון: דרך שנייה היא ניוד כוחות פנים ארגוניים, וגם על זה נדבר.

<ודים גודון: לגבי המשמעויות התקציביות של אירועים חריגים – אנחנו מדברים על כמה מהן בשנה וחצי האחרונות.

<ודים גודון: צוק איתן – המשמעות מבחינת משטרת ישראל זה לא מיליארדים, אנחנו לא צבא.

<ודים גודון: אבל גם מבחינתנו המשמעות היא כמעט כ-90 מיליון שקל.

<ודים גודון: שומרי חומות - המבצע שבא מיד אחרי צוק איתן, 53 מיליון שקל.

<ודים גודון: שומרי הבירה – זה מבצע שמתקיים אפילו עד עכשיו, וזה כל האירועים שקורים עד היום, עוד 75 מיליון שקל.

<ודים גודון: כל הדברים האלה לא נכללו בדיוני תקציב מול האוצר.

<ודים גודון: אנחנו לא ישבנו עם משרד האוצר ואמרנו: עוד מעט יהיה שומרי בירה או שומרי חומות, ובואו נראה איך אנחנו מתקצבים וסוגרים את זה.

<ודים גודון: הדברים האלה הם בלתי צפויים ואנחנו צריכים גם לנהל תקציב בעולם של אי-ודאות.

<ודים גודון: אני חושב שיש לנו מערכת יחסים מאוד טובה מול משרד האוצר, מול משרד לביטחון הפנים, כשחלק מהדברים אנחנו כן משופים, חלק לא.

<ודים גודון: אבל יש לנו שיח ויש לנו דיונים בנושאים האלה.

<ודים גודון: לגבי ניוד כוחות – הרבה מאוד כוחות משטרת ישראל שמה בירושלים.

<ודים גודון: במיוחד, לדוגמה, במבצע של שומרי בירה כל יום בממוצע היו 1,100 שוטרים בירושלים.

<ודים גודון: המשמעות היא שאני נותן פחות שירותי משטרה במקומות אחרים כמו בתל-אביב ובפריפריה, בצפון, בדרום ובמרכז.

<ודים גודון: בסופו של דבר, זה גם משפיע על התוצאות העסקיות.

<ודים גודון: אני קורא לזה תוצאות עסקיות, אבל על תוצאות המשטרה והלחימה שלה בפשיעה.

משה גפני: מאה אחוז.

משה גפני: מוסטים כותבים עם טי"ת.

משה גפני: הלאה.

<ודים גודון: פה אנחנו רוצים לדבר טיפה על ניהול עסקי ונושאי התייעלות במשטרת ישראל.

<ודים גודון: מאוד חשוב לנו.

<ודים גודון: אנחנו בתקופה האחרונה התחלנו לדבר גם על המשתנה הכלכלי והמשתנה התקציבי במגוון המשתנים של קבלת ההחלטות של המפקד בשטח.

<ודים גודון: כלומר, בסוף יש לי פקודת המשטרה, יש לי סעיף 5 וסעיף 3, ואני צריך לעשות מה שהחוק מגדיר לי לעשות.

<ודים גודון: אבל יש גם את משלם המסים, ואנחנו מנסים להסתכל גם על החלק הזה של המשוואה.

<ודים גודון: פה אני רוצה לדבר ממש בכמה מילים בדקות הקרובות על מספר מהלכים שאנחנו עושים בשנים האחרונות.

<ודים גודון: נדבר על ביזור, על התייעלות תהליכית, על התייעלות נושאית, וטיפה נדבר על תקציבים עקיפים, וכך נסיים את ההצגה.

<ודים גודון: הדבר הראשון הוא התייעלות תהליכית.

משה גפני: אני חושב שהנושא שלנו הוא התקציבים העקיפים, לא?

<ודים גודון: אמרו לנו ההתייעלות והתקציבים העקיפים.

משה גפני: נכון, בסדר.

<ודים גודון: בהתייעלות תהליכית למעשה בשנתיים האחרונות לקחנו את התיק ומנסים לעשות לו סוג של מודל של תעשיה וניהול, או מודל לין, או כל מיני מודלים אחרים שלומדים אותם גם בתעשייה וניהול וגם במקומות אחרים.

<ודים גודון: מסתכלים מה צווארי הבקבוק של התיק הזה במהלך הטיפול בו, מהמוקד, מקריאת 100, או ידיעה המודיעינית, התיק הזה נולד מכל מיני כיוונים, עד שאני מגיש כתב אישום.

<ודים גודון: אחר כך זה כבר לא באחריות שלי, זה באחריות הפרקליטות, בתי משפט ומשרד המשפטים.

<ודים גודון: ואז אני מסתכל איפה אני יכול לשפר את עצמי, איפה אני יכול לפנות את התקציבים הפנימיים או לעשות יותר ממה שיש.

<ודים גודון: ואז אנחנו מדברים על פיתוח כלי ניהול מתקדמים למפקדים.

<ודים גודון: למעשה, זה לקחת ולמדוד תוצאות של שוטר בודד בשטח.

<ודים גודון: אני מציב לו יעדים.

<ודים גודון: למשטרת ישראל יש יעדים, המפכ"ל מציב יעדים, ואז אני רוצה גם למדוד לפי שוטר בודד ולא לפי תחנה ולא לפי אזור.

<ודים גודון: זה בסוף גם עוזר ומסייע לי בתור מפקד התחנה או מפקד אורגן אופרטיבי כזה או אחר, לראות אחר כך איזה דברים עשיתי יותר טוב, איזה דברים עשיתי פחות טוב, ולשפר את הביצועים שלי.

<ודים גודון: זה לגבי פיתוח כלי ניהול.

<ודים גודון: אנחנו מדברים על פיתוח מודלים חדשים, ואני לא אתעכב פה.

<ודים גודון: חשוב מאוד שאנחנו עושים ממשקים עם גורמי חוץ, עם שב"ס.

<ודים גודון: האחריות על ליווי עצירים ואסירים הועברה ממשטרת ישראל לשב"ס באמצע שנות האלפיים.

<ודים גודון: אנחנו עושים הרבה מאוד תהליכי התייעלות שהשב"ס יוכל לעשות יותר עם הכוח הקיים אצלו וגם אנחנו נוכל.

<ודים גודון: אנחנו נוכל לפנות את הסיירים שלנו.

<ודים גודון: במקום שהם ייקחו עציר ויחכו שעה בכניסה לבית הסוהר, ואחר כך שעה ביציאה מבית הסוהר, ואז חצי מהמשמרת שלהם הם יתנהלו עם אותו עצור, אנחנו עושים איזשהו תהליך מול שירות בתי הסוהר, בשיתוף פעולה איתם, כך שהם יעשו את זה.

<ודים גודון: להם זה עולה פחות כסף, פחות כוח-אדם, פחות משאבים.

<ודים גודון: אני מפנה את הטיפול של הסיירים לטיפול באירועים, אירועי 100 וכו', ואלו דברים גם מאוד חשובים.

<ודים גודון: התחלנו לפני שנה וחצי-שנתיים בתהליך ביזור במשטרת ישראל.

<ודים גודון: ביזור הוא סוג של משק סגור, אדוני היושב-ראש.

<ודים גודון: אנחנו רואים בתהליך הזה תהליך מאוד חשוב.

<ודים גודון: למעשה, זה לקחת את הסמכות ולחבר אותה לאחריות.

<ודים גודון: עד היום בסוף בסוף בסוף מי שמקבל החלטה שיש לה משמעות משאבית ותקציבית זה המפקד והשוטר בשטח.

<ודים גודון: זה אותו שוטר שמחבר או לא מחבר, או זה אותו מפקד שאומר שאני צריך לתגבור מאה שוטרים או מאתיים שוטרים.

<ודים גודון: אנחנו אומרים: אם אתה מקבל גם החלטות אופרטיביות, החלטות מבצעיות, אז אנחנו רוצים לחבר להחלטות שלך גם את הסמכות הכספית התקציבית.

<ודים גודון: אנחנו מסתכלים איזה החלטות לא מתקבלות ברמה של מטה הארצי אלא מתקבלות למטה בשטח, ואנחנו מחברים לשם גם את התקציבים.

<ודים גודון: ואז הוא אומר: יש לי למבצעיםX כסף.

<ודים גודון: אני מתכנן את המשאב והכסף הזה למשך שנה ואני עושה עבודה יותר משכילה.

<ודים גודון: לדוגמא, מבצעים.

<ודים גודון: נניח ואני צריך לחגי תשרי בירושלים 800 שוטרים.

<ודים גודון: אני יכול לבקש 800 שוטרים או 1,000 שוטרים או 600 שוטרים – זה דבר אחד.

<ודים גודון: דבר שני, אם אני כבר החלטתי שאני צריך 800 שוטרים, ולא משנה – הכסף נמצא אצלי או לא אצלי – אני יכול לבקש שהם יתייצבו אצלי בשש בבוקר או בתשע בבוקר.

<ודים גודון: המשמעות היא אדירה.

<ודים גודון: זה הלנה במקומות מאוד יקרים בירושלים, זה ארוחת בוקר, וכו' וכו'.

<ודים גודון: אז אולי ברמה של מדינה זה לא הרבה כסף, בתקציב מדינה זה כסף קטן.

<ודים גודון: זה עשרות מיליוני שקלים.

<ודים גודון: אבל מבחינת משטרת ישראל, זה כסף.

<ודים גודון: זה תקציבים אדירים.

<ודים גודון: אנחנו מנסים על-ידי המהלך הזה לייצר גם חשיבה עסקית בלי לפגוע במבצעיות.

<ודים גודון: בסוף המפקד הוא האחראי מבצעי, ואם הוא צריך הוא יעשה מה שהוא צריך לעשות.

<ודים גודון: אבל מצד שני, גם להכניס את הראייה העסקית.

<ודים גודון: עד תחילת השנה זה היה בפיילוט ועכשיו הרחבנו את זה למחוזות נוספים, לשאר המחוזות במשטרת ישראל, ואנחנו חושבים שזה מהלך מאוד חשוב.

<ודים גודון: דוגמה קטנה של ביזור היא הדוגמה של תרגום עוקב.

<ודים גודון: אדוני היושב-ראש, בתרגום עוקב לפי החוק אם אני חוקר מישהו ששפת אמו היא לא עברית, אני חייב לשים בחדר מתורגמן.

<ודים גודון: מתורגמנים עולים לנו הרבה מאוד כסף.

<ודים גודון: זה יותר מ-10 מיליון שקל בשנה.

<ודים גודון: עד עכשיו התחנה הביאה מתורגמן משמונה בבוקר עד חמש בערב.

<ודים גודון: יש חקירה, יש חקירה.

<ודים גודון: אין חקירה, אין חקירה – משלמים כסף.

איתן ברושי: עוד מעט נצא מהפגישה.

איתן ברושי: אני מציע שתגידו גם מה אתם רוצים מאתנו.

איתן ברושי: זה מתארך מדי.

איתן ברושי: הכי טוב זה לגמור ישיבה שלא רוצים כלום.

משה גפני: הוא כבר מסיים.

משה גפני: זה מה שהם הולכים לעשות עכשיו.

<ודים גודון: אני מסיים.

איתן ברושי: אנחנו רוצים לתת.

איתן ברושי: ביום הוקרה למשטרה מה ניתן למשטרה?

איתן ברושי: תגידו משהו.

משה גפני: אני רוצה לשמוע על תקציב עקיף.

<ודים גודון: קודם כל, אנחנו באים להגיד תודה גם לוועדת הכספים, גם לכל העוסקים.

<ודים גודון: אתם ראיתם שהתקציב שלנו גדל, וזה לא פשוט וטריוויאלי.

<ודים גודון: קודם כל, באנו להגיד תודה.

<ודים גודון: לא באנו לבקש.

<ודים גודון: זו לא איזושהי חקיקה כזו או אחרת.

<ודים גודון: עוד מעט נדבר כמה מילים גם על עקיפים, על בעיות של משטרת ישראל בתקציב עקיף.

<ודים גודון: אם כן, על הביזור דיברנו.

<ודים גודון: תקציב עקיף – מסך 10 מיליארד שקל שראיתם בתקציב הישיר, מיליארד שקל זה תקציב עקיף.

<ודים גודון: תקציבים עקיפים – יש פה כמה דברים: משרד הביטחון יש תקציב עקיף.

<ודים גודון: אני מקבל, על מג"ב ת"פ בצה"ל משלמים לי כסף.

איתן ברושי: כמה אתה מקבל מהתאחדות לספורט?

<ודים גודון: מהתאחדות לספורט אני לא מקבל שום דבר.

<קובי אזיקרי: עבודה בשכר, זה מטבע ההחלטה.

<קובי אזיקרי: כמה שמחליטים.

איתן ברושי: אותו דבר?

איתן ברושי: אין איזה עמלה?

<קובי אזיקרי: ממש לא.

<קובי אזיקרי: לדעתי, זה אפילו בחסר מטורף.

איתן ברושי: אני צוחק, שעלות האבטחה של הספורט היא כל כך יקרה שחלק שוקלים לא לקיים אותה.

איתן ברושי: אבל אתם שוטרים בשכר.

<ודים גודון: כן, שוטרים בשכר.

<ודים גודון: שוטרים בשכר אנחנו אפילו לא מציגים פה.

<ודים גודון: הוא לא בגילויים האלה כי זה לא הסכם ספציפי.

<ודים גודון: פה אני מראה את ההסכמים הספציפיים.

<ודים גודון: זה הרבה כסף.

<קובי אזיקרי: 80 מיליון בשנה, כל - - - של עבודה בשכר, כולל עבודות באבטחה בכבישים, כולל הכול.

איתן ברושי: זה הרבה כסף.

איתן ברושי: שוטר שעושה את העבודה, ההכנסה הולכת למשטרה והיא נותנת תלוש או שהשוטר מקבל - - -?

<קובי אזיקרי: המשטרה משלמת לו מתקציב השכר, וגובה את זה מאותו - - -

איתן ברושי: אבל זה שכר יותר אם זה שעות ערבים, שבתות?

<קובי אזיקרי: יש תמחיר.

איתן ברושי: לפי שעה של שוטר?

<קובי אזיקרי: לא, לפי שעה.

<קובי אזיקרי: היא מתומחרת בעבודה של שכר.

איתן ברושי: אבל השוטר מקבל את המשכורת ממך.

<קובי אזיקרי: כן.

איתן ברושי: והחברה שקונה את השירות משלמת לכם.

איתן ברושי: ואין בזה איזה קופון?

<קובי אזיקרי: ממש לא.

<קובי אזיקרי: אני חוזר לפרוטוקול, זה מתומחר בחסר.

איתן ברושי: מתומחר בחסר – זה גם לא בסדר.

איתן ברושי: מכבי תל אביב יכולה לשלם את ההוצאה הזו, שמע"צ ישלמו.

משה גפני: למה זה מתוקצב בחסר?

<קובי אזיקרי: בגלל כל מיני מחלוקות.

<קובי אזיקרי: זה בדיוק הפתיח לשיח הבא בתקציבים עקיפים.

<קובי אזיקרי: בגלל כל השיח הזה עם כל מיני גופים והמחלוקות על התמחורים ועד שזה - - -.

<קובי אזיקרי: נגעת בדיוק בקצה אפה של הבעיה.

משה גפני: אתה יכול להגיד טלגרפית מה זה התקציב העקיף?

<ודים גודון: יש תקציב ישיר וזה התקציב שאני מקבל ממשרד האוצר.

<ודים גודון: משרד האוצר שם בבסיס תקציב.

<ודים גודון: תקציב עקיף – אני מחלק אותו לשני חלקים: זה השתתפות משרדי ממשלה, כל מה שנמצא בחוק התקציב.

<ודים גודון: זה השתתפות משרדי הממשלה שמבחינת הוועדה זה אולי פחות תקציב עקיף כי אם זה בא ממשרד הביטחון למשטרת ישראל אז זה בעיה של משרד הביטחון מול משטרת ישראל, וזה פחות בעיה.

<ודים גודון: יש פה גם תקציבים עקיפים, זה הוצאה מותנית בהכנסה, שבא מחוץ תקציב המדינה: ביטוח לאומי, חברות ביטוח, הרשות הלאומית לבטיחות בדרכים.

משה גפני: מה זה חברות ביטוח?

<ודים גודון: חברות ביטוח לפי החלטת ממשלה מ-2006 אמורות להשתתף ב-40% ביחידת אתגר שאחראית על ההתמודדות גניבות הרכב, הרשות לאכיפה גבייה זה ממשלה, חברות ממשלתיות.

משה גפני: רשות האכיפה והגבייה זה גם הוצאות עקיפות.

<ודים גודון: זה גם הוצאות עקיפות.

<ודים גודון: כמו שאמרתי, הוצאות עקיפות נחלקות לשניים: בתוך הממשלה, מחוץ לממשלה.

משה גפני: זה הבנתי, תגיד עוד.

<ודים גודון: רשות האכיפה והגביה, משרד המשפטים, חברת נת"ע, האפוטרופוס הכללי, חברות ממשלתיות כמו רפאל.

<ודים גודון: זה מתקנים אסטרטגיים.

<קובי אזיקרי: הרכבת הקלה בירושלים, הרכבת הקלה בתל אביב.

משה גפני: הרכבת הקלה, מה?

<קריאות: אבטחה.

<קובי אזיקרי: הרכבת הקלה בירושלים והרכבת הקלה בתל אביב - יחידות הממומנות על-ידי משרד התחבורה.

משה גפני: הרכבת הקלה בירושלים, מי משלם לכם?

<קובי אזיקרי: משרד התחבורה.

משה גפני: לא הרכבת הקלה?

<קריאה: לא, לא.

משה גפני: למה?

<ודים גודון: אני לא יודע מה ההסכם.

איתן ברושי: הרכבת הקלה - בטח יהיו להם גירעונות עוד מעט.

<אמיר אדרי: הרכבת הקלה זה המדינה, זה הכול תקציבי שם.

משה גפני: טוב, הלאה.

משה גפני: מה עוד?

<ודים גודון: יש פה הרבה מאוד גופים, מה שמניתי עכשיו זה הגופים הגדולים.

<ודים גודון: אני רוצה להתעכב עכשיו בשקף הבא, וזה מטרת הדיון, על היתרונות והחסרונות של תקציבים עקיפים, ובשקף הבא נביא גם דוגמאות.

<ודים גודון: קודם כל, היתרונות הם די ברורים.

<ודים גודון: זה קודם כל קשב לנושאים שאינם בתעדוף גבוה.

<ודים גודון: בסוף משטרת ישראל - התקציב הוא סופי, השמיכה היא קצרה.

<ודים גודון: המשטרה שמה את התקציבים והמשאבים בנושאי הליבה שלה.

<ודים גודון: לכן, יש הרבה מאוד דברים שהמשטרה לא שמה שם.

<ודים גודון: לכן, תקציבים עקיפים - - -

משה גפני: הבנו.

משה גפני: מה החסרונות?

איתן ברושי: אתם צריכים לרוץ אחרי הכסף או שהאוצר - - -?

<צביקה טסלר: זה בחסרונות.

משה גפני: תיכף נגיע לזה, זה הנושא.

איתן ברושי: אני מכיר את האוצר.

איתן ברושי: קודם כל, אני תוקף את האוצר, אחר כך נראה אם יש סיבה.

איתן ברושי: לא משנה, זה טוב לפרוטוקול שהאוצר - - -

משה גפני: איתן, שאלת מה אנחנו צריכים לעשות?

משה גפני: זה מה שאנחנו צריכים לעשות.

משה גפני: נחכה שהוא יסיים.

<ודים גודון: קודם כל, בעל המאה הוא בעל הדעה.

<ודים גודון: זה בעיה יותר עקרונית ופחות ופחות אפשר לעשות איתה משהו, אבל אנחנו נתקדם.

<ודים גודון: פגיעה ביכולת תכנון ושיבוץ כוח-אדם במשטרת ישראל.

<ודים גודון: כלומר, יש יכולת גיוס ויכולת שחרור קבועים, ואם אני מכניס יחידות נוספות זה בא על חשבון כוח-אדם במשטרת ישראל.

<ודים גודון: פיקוח ומעורבות צד ג' בפעילות משטרת ישראל – אם משרד התחבורה אומר לי: אם אתה לא עושה א', ב', ג', ד', אני לא משלם לך כסף, והכסף הזה הולך בסוף לשכר השוטר ולניידות ולדלק ואני צריך לשלם את זה בלי שום קשר, זה מכניס אותי לגירעונות.

<ודים גודון: אני צריך לרדוף אחרי - - -

איתן ברושי: הממשלה החליטה לעשות מעכשיו שוטף עוד 30 אז שתעשה את זה קודם כל כלפיכם.

איתן ברושי: דבר ראשון, שיחילו את זה בתוכה.

איתן ברושי: את הבלגן הכי גדול הממשלה עושה בתוכה.

איתן ברושי: הממשלה הזו זה בלגן ואתם תסבלו מכל הדברים האלה.

איתן ברושי: תרוצו אחרי הכסף כמו כלבים.

משה גפני: הלאה, הלאה.

<ודים גודון: הנושא הבא זה חשיפת תקציב ופה אני רוצה טיפה להתעכב.

<ודים גודון: חשיפת תקציבית היא חשיפה מאוד גדולה.

<ודים גודון: יש פה חברים מהרשות הלאומית לבטיחות בדרכים.

<ודים גודון: הרשות הלאומית לבטיחות בדרכים מתקצבת סדר גודל של 30 מיליון שקל בתקציב משטרת ישראל כשרוב הכסף מיועד לניידות, לדלק, לקניית ניידות, כמובן אכיפה, וגם על נושאים אחרים שזה משמרות זה"ב, ועוד מספר דברים.

<ודים גודון: אין איזשהו הסכם רב-שנתי עם הרשות הלאומית לבטיחות בדרכים.

<ודים גודון: כל שנה אני צריך לחדש את ההסכם.

<ודים גודון: עד עכשיו, ואנחנו נמצאים היום בתחילת פברואר, אין לי הסכם עם הרשות.

<ודים גודון: אגב, חצי מאגף התנועה ממומן מפה.

<ודים גודון: כלומר, אני עכשיו סופג הרבה מאוד תקציבים.

<ודים גודון: יש לי אי-ודאות, אדוני היושב-ראש, מאוד גבוהה האם אני מקבל את הכסף, האם אני מקבל את רוב הכסף או לא מקבל את רוב הכסף.

<ודים גודון: אני גם מבין את הרשות.

<ודים גודון: לרשות בעצמה לא אושר התקציב אז גם היא לא יודעת בדיוק כמה כסף היא יכולה לתת לי, כמה כסף היא לא יכולה לתת לי.

<ודים גודון: גם התקציב שלה מקוצץ.

<ודים גודון: לכן, יש פה סוג של שרשרת.

<ודים גודון: מבחינתי, זו חשיפה מאוד משמעותית ומאוד גדולה בתקציב משטרת ישראל, ופה מאוד קשה לנו.

<ודים גודון: בכלל, כל הנושא של תקציבים עקיפים, קשה לנו לנהל את זה.

<ודים גודון: זה גם לגבות, זה גם לנהל תקציבים, זה גם אי-ודאות.

<ודים גודון: זה תקצוב בתנאי אי-ודאות, האם אני אקבל כסף או לא אקבל כסף?

<ודים גודון: אם אני מקבל כסף בדצמבר אין לי מה לעשות עם זה, ואז הם אומרים לי: עוד פעם יש לך עודפים.

איתן ברושי: בחור צעיר, בישראל יש כלל: שקל שלא מתחלק לארבע לעולם לא יהיה שלם.

איתן ברושי: הממשלה המציאה את המטצ'ינג, ואתה הקמב"ץ של הכסף במקום שיגמרו את זה בירושלים.

איתן ברושי: אתה צריך להביא את כל המטצ'ינג הזה.

איתן ברושי: במקום לגמור את זה באוצר, מטילים את זה עלינו, עליך.

איתן ברושי: אני מכיר את זה.

<ודים גודון: אנחנו ממליצים אם יש משימה והחליטו שהמשימה נשארת, משטרת ישראל צריכה לעשות את המשימה הזו, אז לקחת את הכסף ולהעביר אותו בבסיס תקציב המשטרה והמשטרה תהיה אחראית.

משה גפני: הבנו.

משה גפני: תודה.

משה גפני: האם יש מישהו להוסיף?

משה גפני: האם אתה רוצה להגיד משהו?

משה גפני: אני רוצה תיכף לסכם.

איתן ברושי: קודם כל, אני מברך את ניצב טסלר שהיה בדרך להיות מזכיר התנועה של הקיבוץ הדתי ולקחו אותו למשטרה.

משה גפני: אמרת לי.

איתן ברושי: אני אומר פה לפרוטוקול.

איתן ברושי: אני מקווה שיבואו גם אנשי ההתיישבות להיות מפקדים ולוחמים במשטרה.

איתן ברושי: איש האוצר יצא, אבל אני רוצה להגיד משפט.

איתן ברושי: קודם כל, אני חושב שתפקידנו לעזור, והיו"ר גפני יודע לעזור.

איתן ברושי: המשטרה היא גם גוף חברתי, קהילתי, ולא רק גוף מבצעי.

איתן ברושי: יכולת המשטרה היא מרכיב חשוב בחוסן החברתי ובחוזקה של המדינה, וכל זה במשפט אחד כי אין זמן.

איתן ברושי: בתוך הסיפור הזה זקיפות הקומה שלנו והיכולת שלנו להגן על עצמנו וגיוס המתנדבים שטסלר הסביר לי, ואני יודע שמתנדב עולה הרבה כסף, בעיניי זה חלק חשוב גם במובן הרחב של המילה כפי שאני רואה את הדברים וגם המפכ"ל הציג אותם.

איתן ברושי: אני שמח שבזמן קצר הוא הבין שמגוף קטן וחשאי הוא הופך להיות גוף גדול, חשוף, ושיש לו משקל גדול ביכולתה של החברה להתמודד עם האתגרים שלפנינו.

איתן ברושי: בתוך הסיפור הזה ההתנדבות, גיוס רוח העם, הנחישות שלו, החישול שלו מ-י'-י"א, ואני מחר נפגש עם קצין חינוך ראשי לקדם את זה, חייבים ליצור פה תשתית גדולה, גם אם היא עולה כסף, כדי לגייס העם כי גיוס העם הוא נכון גם למשימות של היום וגם ליכולת שלנו מחר.

איתן ברושי: זה לא קורה.

איתן ברושי: המשמר האזרחי בשנים הטובות היה הרבה יותר גדול.

איתן ברושי: היה ניצב שישב במטה הארצי וגייסו את העם, ולא הלכו להגן על ילדים עם מקל של עוגות, אלא עם יכולת להתגונן באמת.

איתן ברושי: הבריחה הזו שקיימת ולנעול את הדלתות, זה לא מה שאנחנו רוצים לראות במדינת ישראל.

איתן ברושי: לכן, צריכה להיות פה תוכנית מרשימה הרבה יותר של גיוס והתנדבות מ-י"א ועד בכלל.

איתן ברושי: הוויכוח הזה איפה יהיה הנשק אחרי שחיילים פה משרתים, יש פה אי-הבנה בין המציאות והאיום שמתמשך לבין מחדל מסוים שקשור להיערכות הציבור כולו.

איתן ברושי: לא 30,000 שוטרים, 8 מיליון אזרחים.

איתן ברושי: לדעתי, בפער הזה המשטרה חייבת לנקוט בצעדים אחרים.

איתן ברושי: גפני, אנחנו צריכים לעזור, שלא יגידו שבגלל משאבים לא מגייסים את המדינה.

איתן ברושי: עוד יהיו לנו שעות חירום יותר קשות אפילו מהימים האחרונים.

איתן ברושי: תודה.

משה גפני: תודה רבה.

משה גפני: ראשית, אני מבקש לסכם את הדיון.

משה גפני: ראשית, אנחנו מודים לכם על העבודה שמשטרת ישראל עושה.

משה גפני: זו עבודה מאוד חשובה.

משה גפני: בגדול, היא נחלקת לשני חלקים: החלק הראשון זה משטרת קהילה.

משה גפני: אנחנו לא מדינת משטרה, אלא זו משטרה שהיא חלק מהקהילה.

משה גפני: היא מכירה את הנושאים החברתיים ואת הקבוצות השונות והיא עוסקת בעניין הזה באופן טוב.

משה גפני: החלק השני זה האתגרים שעומדים היום בפני מדינת ישראל, הטרור, הדברים שהם קריטיים וחשובים מאוד.

משה גפני: לכן, המשטרה צריכה לפנות גם תקציב וגם כוחות לעניין הזה.

משה גפני: מה שאולי בעבר היה פחות, היום זה הולך וגדל וצריך לתת את הדעת למשטרה.

משה גפני: יש שני חלקים: יש חלק אחד של תפקוד המשטרה ומבחינת עבודת הכנסת זה ועדת הפנים.

משה גפני: היא עוסקת בעניין הזה.

משה גפני: אנחנו עוסקים בכסף, ולכסף יש משמעות מאוד רצינית בתפקוד של כל גוף, אבל בוודאי בגוף כמו המשטרה.

משה גפני: בעקבות הדיון הזה אני הולך לקיים דיון המשך.

משה גפני: נציג האוצר, אני הולך לקיים דיון המשך שיחולק לשלושה חלקים, שנוגע רק לכסף.

משה גפני: לא לתפקוד של המשטרה שזה לא התפקיד שלנו, אלא לנושא התקצוב.

משה גפני: היה פה השר לביטחון הפנים בדיון על התקציב, אבל דיברנו כללית.

משה גפני: אני רוצה להיכנס לפרטים.

משה גפני: הדבר הראשון, מה שאמרתי בהתחלה.

משה גפני: לגבי הנושא של הגמלאות - אני רוצה שאתם תעשו עבודת מטה אצלכם יחד עם משרד האוצר לראות מה עושים עם העניין הזה כי אני הולך על זה לקיים דיון לגבי הנושא של המשטרה והשב"ס.

משה גפני: אני רוצה לדעת לגבי התקצוב של ההתייעלות.

משה גפני: לפי התוכנית של ההתייעלות שלכם, כמה כסף יתפנה למשטרה למשימות אחרות שהן חשובות וקריטיות.

משה גפני: והדבר שאני רוצה לקיים דיון יותר מעמיק זה לגבי הנושא של המשימות העקיפות או התקצוב העקיף של המשטרה.

משה גפני: אני לא רוצה להיכנס לפרטים עכשיו.

משה גפני: אין זמן, אנחנו צריכים לסיים את הישיבה.

משה גפני: אבל אני רוצה לדעת על איזה סדרי גודל של כסף אנחנו מדברים, כמה משטרת ישראל משקיעה כתוצאה מהפעילות העקיפה הזו או התקצוב העקיף.

משה גפני: האם המשטרה צריכה להשקיע, איך אמרת?

משה גפני: במכבי תל-אביב?

משה גפני: אם מתברר שהיא משקיעה בזה כסף, השאלה האם מכבי תל אביב או בני סכנין זה האתגר שעומד לפני הביטחון בירושלים.

משה גפני: צריך לקחת את זה בחשבון.

איתן ברושי: בעיקר מי מממן את זה, אפילו מימון ביניים.

משה גפני: אני מדבר על זה, אני מדבר רק על החלק הכספי.

משה גפני: הנושא הזה ששמים בכבישים כשעושים חפירות של מע"צ, של נתיבי ישראל, האם המשטרה צריכה להשקיע בזה כסף כתוצאה מניהול שלומיאלי שלא מעבירים את הכסף כמו שצריך או לא מעבירים בזמן.

משה גפני: הזמן הוא כסף וצריך לקחת אותו בחשבון.

משה גפני: צריך לקיים דיון על כל הדבר הזה.

משה גפני: אנחנו נתאם מועד.

איתן ברושי: תנצלו אותו.

איתן ברושי: אני חייל שלו.

משה גפני: אבל אני מבקש כבר לקיים את הדיון הזה קודם כל אצלכם.

משה גפני: תגידו לנו מתי אתם מוכנים גם עם הנושא הראשון שאמרתי, גם עם שני הנושאים האחרים.

משה גפני: אתם צריכים לעשות עבודת מטה אצלכם.

משה גפני: מבחינתי, זה הולך להיות נושא.

משה גפני: אני סבור שהנושא הזה של המשטרה הוא נושא קריטי.

משה גפני: בחלק גדול מהמקרים אנחנו מדברים בחיי אדם, והכסף הוא פונקציה של פעילות.

משה גפני: לכן, אני מאוד מבקש שתקיימו את הדיון אצלכם.

משה גפני: לא נעשה את זה באופן של מחטף כזה, אלא תהיו ערוכים לעניין.

משה גפני: נקיים על זה דיון.

משה גפני: אשתדל כמובן לסייע לכם מבחינת התקצוב יחד עם משרד האוצר, יחד עם השר לביטחון הפנים, עם כל האנשים שנמצאים אצלכם שעוסקים בעניין הזה.

משה גפני: אני מבקש שתדווחו לנו ביום מן הימים, שזה יהיה כמה שיותר מהר, לגבי שלושת הנושאים שאמרתי.

משה גפני: גם משרד האוצר, אני מבקש את הדיון הזה כי אני אקיים אותו - אני אקיים אותו עם המשטרה, אבל אני גם אקיים עם משרד הביטחון - על נושא הגמלאות.

משה גפני: צריך לקחת את זה ברצינות.

משה גפני: אם היינו היום צריכים לאשר תקציב מדינה, והיום לא, רק ביוני, אני הייתי מבודד את נושא הגמלאות.

משה גפני: לכן, אני רוצה לעשות את זה עכשיו יותר במתינות, יותר בהידברות.

משה גפני: אני מודה לכם על העבודה החשובה שאתם עושים.

משה גפני: אני מאחל הצלחה לכל השוטרים והקצינים החדשים.

משה גפני: שיהיה לכם המשך יום פורה כאן בכנסת.

משה גפני: הכנסת כולה מצדיעה לכם.

משה גפני: תודה רבה, הישיבה נעולה.